चेन्नई में करुणालय सोशल सर्विस सोसाइटी में काम कर रहे पॉल सुंदर सिंह इन बच्चों पर मंडराते खतरों के बारे में बताते हैं, "सड़क पर रह रहा कोई भी बच्चा सुरक्षित नहीं है. वह यौन शोषण का शिकार हो सकता है. उनका आर्थिक शोषण होता है. उनकी पिटाई होती है और समाज से वह अलग थलग रहते हैं." सिंह के मुताबिक यह बच्चे यौन शोषण भी सह लेते हैं क्योंकि उनके पास जीने का और कोई रास्ता नहीं बताते. करुणालय के कार्यकर्ताओं को चेन्नई रेलवे स्टेशन पर एक बच्चा मिला जो कागज और अल्युमूनियम फॉइल जमा करता था. लेकिन इस काम में भी बाकी भीखारियों से प्रतिस्पर्धा होने लगी और वह इसके जमा किए गए कचरे को छीनने लगे. इस बच्चे के पास एक यही विकल्प बचा कि वह यौन शोषण के बदले कुछ कागज खुद रखकर बेच ले और अपना गुजारा करे.